Gradijent

mini|300px|Na gornjim slikama, skalarno polje prikazano je crnom i bijelom područijem, s tim da crna odgovara većim vrijednostima, a njegov odgovarajući gradijent je predstavljen plavim strelicama. 
U vektorskom kalkulusu, **gradijent** skalarnog polja je vektorsko polje koje pokazuje pravac najvećeg porasta skalarnog polja, te čiji je intenzitet najveća promjena u polju.

Generalizacija gradijenta, za funckije u Banachovom prostoru koje imaju vektorske vrijednosti, je Jakobijanska matrica i determinanta. Ovaj koncept je imenovan po njemačkom matematičaru Carlu Gustavu Jacobu Jacobiju.

## Interpretacija gradijenta 
Zamislimo sobu u kojoj je temperatura data sa skalarnim poljem \phi, tako da je u svakoj tački (x,y,z) temperatura \phi(x,y,z) (pretpostavit ćemo da se temperatura ne mijenja sa vremenom). Tada, u svakoj tački u sobi, gradijent u toj tački pokazat će smjer u kojem temperatura raste najbrže. Intenzitet gradijenta će odrediti kako se brzo temperatura povećava u tom pravcu.

Gradijent se, također, može koristit da se izmjeri kako se skalarno polje mijenja u drugim smjerovima (a ne samo u pravcu najveće promijene) korištenjem skalarnog proizvoda vektora. Zamilimo brdo sa najvećim nagibom od 40%. Ako cesta ide ravno uzbrdo, tada je najstrmiji nagib, također, 40%. Ako, međutim, cesta ide oko brda sa uglom u smjeru uspona (vektor gradijenta), tada će imati plići nagib. Naprimjer, ako je ugao između ceste u pravca uspona, projektovan na horizontalnu ravan, 60°, tada će najstrmiji nagib, koji se proteže duž ceste, biti 20%, štp se dobilo iz proizvoda 40% puta kosinus od 60°.

## Formalna definicija 
Gradijent (ili gradijent vektorskog polja) skalarne funkcije f(x) po vaktorskoj varijabli x = (x_1,\dots,x_n) se označava kao \nabla f ili \vec{\nabla} f gdje je \nabla (nabla simbol) označava vektorski diferencijalni operator, nabla operator. Oznaka \operatorname{grad}(f) se, također, koristi za označavanje gradijenta.

Prema definiciji, gradijent je vektorsko polje čije su komponente parcijalni izvodi funkcije f. To jest:
:  \nabla f  = \left(\frac{\partial f}{\partial x_1 }, \dots,  \frac{\partial f}{\partial x_n }  \right). 

Skalarni proizvod (\nabla f)_x\cdot v gradijenta u tački *x* sa vektorom *v* daje izvod po pravcu funkcije *f* u *x* u pravcu *v*.

Gradijent je nerotaciono vektorsko polje, te su linijski integrali kroz gradijentno polje nezavisni i mogu se izračunati pomoći gradijentnog teorema. Suprotno, nerotacijsko vektorsko polje u jednostvno povezanom regionu je uvijek gradijent funkcije.

## Izrazi za gradijent u 3 dimenzije
Oblik gradijenta zavisi od izabranog koordinatnog sistema.

U pravouglim koordinatama, gornji izraz se proširi na

:\nabla f(x, y, z) = \begin{pmatrix}
{\frac{\partial f}{\partial x}},  
{\frac{\partial f}{\partial y}}, 
{\frac{\partial f}{\partial z}}
\end{pmatrix}

U cilindričnim koordinatama:

:\nabla f(\rho, \theta, z) = \begin{pmatrix}
{\frac{\partial f}{\partial \rho}},  
{\frac{1}{\rho}\frac{\partial f}{\partial \theta}}, 
{\frac{\partial f}{\partial z}}
\end{pmatrix}

(gdje je \theta azimutalni ugao, a z je osna koordinata).

U sfernim koordinatama:

:\nabla f(r, \theta, \phi) = \begin{pmatrix}
{\frac{\partial f}{\partial r}},  
{\frac{1}{r}\frac{\partial f}{\partial \theta}}, 
{\frac{1}{r \sin\theta}\frac{\partial f}{\partial \phi}}
\end{pmatrix}

(gdje je \theta azimutalni ugao, a \phi je zenitni ugao).

### Primjer 
Na primjer, gradijent u pravouglim koordinatama
: f(x,y,z)= \ 2x+3y^2-\sin(z) 
je:
:\nabla f= \begin{pmatrix}
{\frac{\partial f}{\partial x}},  
{\frac{\partial f}{\partial y}}, 
{\frac{\partial f}{\partial z}}
\end{pmatrix} = 
\begin{pmatrix}
{2}, 
{6y},
{-\cos(z)}
\end{pmatrix}.

## Gradijent i izvod ili diferencijal 
### Linearna aproksimacija funkcije 
Gradijent funkcije f iz Euklidovog prostora \mathbb{R}^n u \mathbb{R} i bilo kojoj tački *x*0 u \mathbb{R}^n karakteriše najbolju linearnu aproksimaciju od *f* u *x*0. Ta aproksimacija se zapisuje na sljedeći način:
:  f(x) \approx f(x_0) + (\nabla f)_{x_0}\cdot(x-x_0) 
za x koje je blizu x_0, gdje je (\nabla f)_{x_0} gradijent funkcije *f* izračunat u x_0, gdje tačka označava da se radi o skalarnom proizvodu \mathbb{R}^n.

## Također pogledajte 

*Rotor
*Divergencija
*Laplaceov operator
*Elektrohemijski gradijent
*Muzički izomorfizam
*Nabla operator
*Sobel operator
*Stepen (nagib)
*Nagib
*Površinski gradijent

## Reference 
# 

Kategorija:Vektorska analiza